cyanic-selkie/wikianc huggingface dataset:
प्रारब्ध
प्रारब्ध कर्म का एक विशेष अंश है, जो इस जन्म के भोगों का निर्धारण करता है। जीव स्थूल देह में नवीन कर्म करता रहता है, यह संचितकर्म कहलाते हैं। संचितकर्म में से एक अंश मृत्यु के समय में अलग होता है, इसे प्रारब्ध कर्म कहते हैं। प्रारब्ध कर्म से जाति, आयु और भोग का निर्धारण होता है।कर्मो के भौतिक परिणामों के इतर मनो संचित प्रतिफल प्रारब्ध रूप में व्याप्त होते हैं l
संबंधित शब्द
कर्म, देह
क्रिमिनल (1995 फ़िल्म)
क्रिमिनल 1995 में बनी हिन्दी भाषा की फिल्म है।
2008 स्टैनफोर्ड सुपर सीरीज
2008 स्टैनफोर्ड सुपर सीरीज टेक्सन अरबपति एलन स्टैनफोर्ड द्वारा प्रायोजित एक क्रिकेट टूर्नामेंट था। टूर्नामेंट 25 अक्टूबर - 1 नवंबर के बीच खेला गया था जिसमें 5 वार्म-अप मैच और ग्रैंड फिनाले के लिए यूएस $20 मिलियन शामिल थे। यह फाइनल मैच स्टैनफोर्ड सुपरस्टार्स और इंग्लैंड के बीच खेला गया था। शुरू होने से पहले, वेस्ट इंडीज क्रिकेट बोर्ड (डब्ल्यूआईसीबी) के मुख्य प्रायोजक डिजिसेल और स्टैनफोर्ड के बीच विवाद के कारण टूर्नामेंट को रद्द करने की धमकी दी गई थी। डिजिसेल ने तर्क दिया कि उसे प्रायोजन अधिकार मिलना चाहिए क्योंकि यह डब्ल्यूआईसीबी का प्रायोजन अधिकार धारक है और टूर्नामेंट को आधिकारिक तौर पर डब्ल्यूआईसीबी द्वारा स्वीकृत किया गया था।
2008 के सभी सुपर सीरीज मैच एंटीगुआ के स्टैनफोर्ड क्रिकेट ग्राउंड में हुए और स्थानीय समयानुसार शाम 5:30 बजे (यूनाइटेड किंगडम में रात 9:30 बजे) शुरू हुए। सभी खेल यूके में स्काई स्पोर्ट्स पर प्रसारित किए गए।
विरुद्ध
विरुद्ध एक हिन्दी शब्द है।
== उदाहरण रात
==साधारण
फर्मा का अंतिम प्रमेय
संख्या सिद्धान्त में फर्मा का अंतिम प्रमेय (Fermat's Last Theorem) के अनुसार, शून्य के अतिरिक्त a, b तथा c कोई ऐसी धनात्मक पूर्ण संख्याएँ नहीं होतीं जो समीकरण
को संतुष्ट करें, जहाँ n, 2 से बड़ी कोई धनात्मक पूर्णांक हो। उदाहरण के लिए फर्मा के इस प्रमेय के अनुसार a, b, c कोई तीन धनात्मक पूर्णांक नहीं मिल सकते जिनके लिए,
किंतु फर्मा ने इस प्रमेय की उपपत्ति नहीं दी। यह प्रमेय सन् १६३७ में दिया गया। बाद में n = 4 के लिए फर्मा ने समीकरण (१) की उपपत्ति दी। 1770 ई. में लेनर्ड आइलर ने n = 3 के लिए समीकरण (१) की अपूर्ण उपपत्ति दी। इसके टूटे हुए चरणों को बाद के गणितज्ञों ने पूर्ण किया। १९९५ तक इसकी उपपत्ति को सबसे कठिन गणितीय समस्या माना जाता था। १९९५ में इसकी पहली त्रुटिरहित उपपत्ति दी गई।
गणित का प्रश्न
गणित का प्रश्न नरेन्द्र कोहली द्वारा रचित बाल साहित्य की पुस्तक है।
मानव प्रजातियां
प्रजाति (race) का तात्पर्य वर्तमान मेधावी मानव की जीव वैज्ञानिक विशेषताओं के आधार पर उसके उस वर्गीकरण से हैं, जिसका प्रत्येक वर्ग वंशानुक्रम के द्वारा शारीरिक लक्षणों में पर्याप्त समानता रखता हैं। किसी प्रजातिय वर्ग जिनमें सभी लोगों के बीच नस्ल या जन्मजात सम्बन्ध पाए जाते हैं और उनके द्वारा पीड़ी-दर-पीड़ी उनका वहन किया जाता हैं। प्रसिद्ध भूगोलवेत्ता क्रोबर के अनुसार "प्रजाति एक प्रमाणिक प्राणिशास्त्रीय अवधारणा हैं। यह एक समूह है जो वंशानुक्रमण, वश या प्रजातीय गुण अथवा उप-समुह के द्वारा जुडा होता हैं। यह सामाजिक -सांस्क्रतिक अवधारणा नही हैं।
नागपुर विश्वविद्यालय
राष्ट्रसन्त तुकडोजी महाराज नागपुर विश्वविद्यालय (RTMNU), महाराष्ट्र के नागपुर में स्थित एक सार्वजनिक विश्वविद्यालय है जिसका नाम पहले 'नागपुर विश्वविद्यालय' था। इसकी स्थापना ४ अगस्त, १९२३ को हुई थी। यह भारत के सबसे पुराने विश्वविद्यालयों में से एक है। इसका नाम तुकडोजी महाराज के नाम पर रखा गया है। इस विश्वविद्यालय का मुख्य लक्ष्य संस्कृत, मराठी, हिन्दी, उर्दू आदि भाषाओं तथा आयुर्विज्ञान, विज्ञान, मानविकी, वाणिज्य एवं इंजीनियरी आदि की शिक्षा देना है। सन १९४७ से ही यह विश्वविद्यालय मेडिकल की डिग्री प्रदान कर रहा है। १ मई १९८३ को इस विश्वविद्यालय को विभाजित करके इसके कुछ संसाधनों द्वारा अमरावती विश्वविद्यालय बनाया गया था।
वर्ण (जन्म कुंडली)
ज्योतिष के अनुसार हर व्यक्ति की एक जन्म कुंडली होती है जो उसके जन्म के समय और स्थान पर ग्रहों की स्थिति के अनुसार निर्मित होती है। किसी भी व्यक्ति की जन्मपत्री में कई तरह के गुणों का उल्लेख होता हैं जैसे राशि, गण, योनी, नाड़ी, नक्षत्र, 'वर्ण' इत्यादि।
जन्मपत्री के अनुसार किसी भी व्यक्ति का 'वर्ण' इन चार में से एक हो सकता है - ब्राह्मण, क्षत्रीय, वैश्य या शूद्र। सरल शब्दों में वर्णन इस प्रकार है:-
=बाहरी कड़ियां=
=संदर्भ=
कल्याणी नगर
कल्याणी नगर (अंग्रेजी : Kalyani Nagar) पुणे के पश्चिमी दिशा में स्थित एक मुहल्ला अर्थात् (Neighbourhood) है। यहाँ की जनसंख्या लगभग 30,000 है।
कल्याणी नगर से पुणे रेलवे स्टेशन मात्र 5 किमी की दूरी पर स्थित है तथा पुणे हवाई अड्डा मात्र 4 किमी दूर है। कल्याणी नगर गॉल्ड बिग सिनेमा मल्टीप्लेक्स तथा यहाँ की भोजनालयों के लिए प्रसिद्ध है।
सिलोटी पन्त, नैनीताल तहसील
सिलोटी पन्त, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
राष्ट्रमंडल के पदासीन
राष्ट्रमंडल पदासीन राष्ट्रमंडल का पद राष्ट्रमंडल के मुख्य पदों में से एक है। यह पिछली राष्ट्रमंडल शासनाध्यक्षों की बैठक के मेजबान अध्यक्ष द्वारा लिया जाता है, और अगली बैठक तक रखा जाता है।
पदासीन की प्राथमिक जिम्मेदारी शासनाध्यक्षों की बैठक की मेजबानी करना है, साथ ही उनकी भूमिकाओं का विस्तार किया जा सकता है। उदाहरण के लिए, वर्ष २००२ की बैठक के बाद, जिम्बाब्वे की राष्ट्रमंडल सदस्यता को लेकर चल रहे विवाद को सुलझाने की कोशिश के समय।
आसान रास्ता
आसान रास्ता नरेन्द्र कोहली द्वारा रचित बाल साहित्य की पुस्तक है।
सुखोई एसयू-38
सुखोई एसयू-38एल (Sukhoi Su-38L) एक रूसी कृषि विमान है यह सुखोई डिजाइन ब्यूरो नागरिक विमान अनुभाग (सुखोई सिविल एयरक्राफ्ट) द्वारा डिजाइन और बनाया गया कृषि प्रकार का पहला विमान है। इसका डिजाइन मूल रूप से 1993 में सुखोई एसयू-29 एरोबेटिक विमान के विकास के साथ शुरू हुआ था। आर्थिक समस्याओं के कारण विकास को स्थगित कर दिया गया था, और इसे 1998 में पुनरारंभ किया था। पुनरारंभ के बाद विमान के डिज़ाइन, आकार को कम कर दिया था। और मूल रूप से नियोजित एम-14 रेडियल इंजन को एलओएम प्राहा 337एस इनलाइन इंजन के साथ बदल दिया गया था। पहला प्रोटोटाइप ने 27 जुलाई 2001 को अपनी पहली उड़ान भरी। जून 2002 में विमान ने अपनी दूसरी उड़ान भरी। चूंकि किसी भी उपयोगकर्ता ने अभी तक विमान में रुचि नहीं व्यक्त की है, इसलिए यह परियोजना अब कम गति से आगे बढ़ रही है।
ब्रुनो क्रेइस्क्य
ब्रुनो क्रेइस्क्य (२२ जनवरी १९११ - २९ जुलाई १९९०) ने १९७० से लेकर १९८३ के बीच ऑस्ट्रिया के कुलाधिपति के रूप में सेवा की। ७२ साल की उम्र में इन्होंने जब पद छोड़ा तब वे द्वितीय विश्व युद्ध के बाद से सबसे अधिक उम्र के कुलाधिपति थे। वर्ष १९८३ में इन्हें जवाहर लाल नेहरू पुरस्कार से नवाजा गया था।
गोला
गोला (sphere) वह ठोस है जिसमें केवल एक तल होता है और इसके तल का प्रत्येक बिन्दु एक निश्चित बिन्दु से समान दूरी पर होता है। इस बिन्दु को गोले का केन्द्र कहते हैं तथा केन्द्र से गोले के किसी बिन्दु की दूरी को गोले की त्रिज्या कहते हैं। उदाहरण के लिए, गेंद का आकार गोल होता है।
निर्देशांक ज्यामितीय समीकरण
r त्रिज्या वाले गोले का प्राचलिक समीकरण यह है:
सूत्र
अध्द गोले का कुल पृष्ठ
यदि गोले की त्रिज्या r हो तो गोले का वक्र पृष्ठ :
गोले का आयतन :
चतुष्फलकी
चतुष्फलकी एक प्रकार का पिरामिड ही है जिसका आधार त्रिभुज है। अतः इसे 'त्रिभुजीय पिरामिड' भी कहा जाता है।
सभी उत्तल बहुफलकियों की भांति चतुष्फलकी भी एक ही कागज के तुकड़े से मोड़कर बनायी जा सकती है। किसी भी चतुष्फलकी के चारों शीर्षों से होकर एक गोल तल बनाया जा सकता है, जिसे परिगोला (circumsphere) कहते हैं। इसी प्रकार इसके चारों फलकों को स्पर्श करता हुआ भी एक गोल तल बनाया जा सकता है जिसे अन्तःगोला (insphere) कहते हैं।
जिस चतुष्फलक के सभी फलक समबाहु त्रिभुज हों, उसे समचतुष्फलक (रेगुलर टेट्राहेड्रॉन) कहते हैं।
आयतन
चतुष्फलक का आयतन
जहाँ B चतुष्फलक के आधार का क्षेत्रफल तथा h इस आधार पर सामने के शीर्ष से डाले गए लम्ब की लम्बाई है।
जहाँ A, B, C और D चतुष्फलक के शीर्ष हैं।
सम चतुष्फलक से सम्बन्धित सूत्र
यदि किसी समचतुष्फलक के कोर की लम्बाई 'a' हो तो :
Note that with respect to the base plane the slope of a face is twice that of an edge, corresponding to the fact that the horizontal distance covered from the base to the apex along an edge is twice that along the median of a face. In other words, if C is the centroid of the base, the distance from C to a vertex of the base is twice that from C to the midpoint of an edge of the base. This follows from the fact that the medians of a triangle intersect at its centroid, and this point divides each of them in two segments, one of which is twice as long as the other (see proof).
प्रकृति में चतुष्फलकी
कई खनिजों और रासायनिक यौगिकों की संरचना चतुष्फलकीय होती है, जैसे मिथेन।
मिथेन एमीन सिलिकॉन डाइऑक्साइड पाइरॉक्सीन जिंक क्लोराइड
कार्बन टेट्राक्लोराइड निकल टेट्राकार्बोनिल परक्लोरेट (जैसे, पोटैशियम परक्लोरेट आदि) क्रोमिल क्लोराइड
अवतंसक सूत्र
अवतंसकसूत्र या महावैपुल्यबुद्धावतंसकसूत्र, पूर्वी एशियाई बौद्ध देशों में प्रचलित सर्वाधिक प्रभावशाली महायान सूत्र है।
गैरार्ड एंड कंपनी
गैरार्ड एंड कंपनी
गैरार्ड एंड कंपनी लिमिटेड, पूर्व में एस्पर एंड गार्र्ड लिमिटेड, लक्जरी आभूषण और चांदी का डिजाइन और निर्माण करती है। जॉर्ज विकेस ने 1735 में लंदन में गैरार्ड की स्थापना की और ब्रांड का मुख्यालय लंदन के मेफेयर के अल्बेमर्ले स्ट्रीट में है। गैरार्ड भी विश्व स्तर पर कई अन्य स्थानों में मौजूद हैं। 1843 से 2007 तक ब्रिटिश क्राउन ज्वेल्स के रख-रखाव के आरोप में गैरार्ड ब्रिटेन के पहले आधिकारिक क्राउन ज्वेलर थे, और आज भी ब्रिटिश शाही परिवार द्वारा पहने जाने वाले कई टायर और गहने के निर्माण के लिए जिम्मेदार थे। गहनों के साथ-साथ, गैरार्ड को दुनिया की कुछ सबसे शानदार खेल ट्राफियां बनाने के लिए जाना जाता है, जिसमें अमेरिका कप, आईसीसी क्रिकेट विश्व कप ट्रॉफी और रॉयल ट्रॉफी के लिए कई ट्रॉफियां शामिल हैं, जिसमें आधिकारिक ट्रॉफी और चांदी के बर्तन आपूर्तिकर्ता हैं मूल रूप से 1842 में पहले गोल्ड कप की तारीख है।
राष्ट्रीय राजमार्ग १०९ (भारत)
राष्ट्रीय राजमार्ग १०९ (National Highway 109) भारत का एक राष्ट्रीय राजमार्ग है। यह पूरी तरह उत्तराखण्ड राज्य में है और दक्षिण में रुद्रपुर से उत्तर में कर्णप्रयाग तक जाता है।
मार्ग
इस राजमार्ग के कुछ मुख्य गंतव्य इस प्रकार हैं: रुद्रपुर, पंतनगर, हल्द्वानी, काठगोदाम, नैनीताल, अल्मोड़ा, रानीखेत, द्वाराहाट, कर्णप्रयाग।
एक दिन मथुरा में
एक दिन मथुरा में नरेन्द्र कोहली द्वारा रचित बाल साहित्य की पुस्तक है।
गोटिपति ब्रमैया
गोटिपति ब्रमैया को भारत सरकार द्वारा समाज सेवा के क्षेत्र में सन १९८२ में पद्म भूषण से सम्मानित किया गया था। ये आंध्र प्रदेश से हैं।
जगजीत सिंह आनंद
जगजीत सिंह आनंद (28 दिसंबर1921 - 19 जून 2015) एक पत्रकार, लेखक और कम्युनिस्ट राजनीतिज्ञ थे। आनंद कम्यूनिस्ट मार्क्‍सवादी विचारधारा के अनुयायी थे और आधी सदी से अधिक समय से "नवां जमाना" (हिंदी अनुवाद- नया युग) समाचारपत्र का संपादन करते आ रहे थे।
जगजीत सिंह आनंद ने अपने प्रिय अखबार नवां जमाना की संपादकीय जिम्मेदारी वर्ष 1963 में संभाली थी और तब से नवां जमाना और जगजीत सिंह आनंद एक-दूसरे का पर्याय बन गए थे।
जीवन
जगजीत सिंह आनंद का जन्म 28 दिसंबर, 1921 में तरनतारन में हुआ।
कोटेश्वर, बेरीनाग तहसील
कोटेश्वर, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
अभी तुम बच्चे हो
अभी तुम बच्चे हो नरेन्द्र कोहली द्वारा रचित बाल साहित्य की पुस्तक है।
इसौली गाँव, फ़तेहाबाद (आगरा)
इसौली उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
चेरोकी
चेरोकी
मूल अमेरिकी निवासी जनजाति है, जो मूल रूप से दक्षिण अमेरिका के है। वर्तमान में तीन संघीय रूप से ज्ञात चेरोकी जन जाति हैं– चेरोकी भारतीयों का पूर्वी सन्घ्र्ह उत्तरी केरोलिना में, चेरोकी राष्ट्र ओकलाहोमा मे, चेरोकी भारतीयों का द यूनाइटेड कीटओवा सन्घ्र्ह ओकलाहोमा मे।
नाम
यह जनजाति खुध को अनि 'युनिवा बताते' है, इस शब्ध क मत्लब है "प्रधान लोग"। यह नाम मुल रूप से 'चोक्ताव' शब्ध चा-ला-की से प्राप्त किया गया है; इस शब्ध का अर्थ है - ' जो लोग पहाड़ों पर रेह्ते है।
मूल
चेरोकी मूल के दो मुख्य सिद्धांत हैं।एक यह है कि चेरोकी, इरोक़ुइअन भाषा बोलने वाले लोग, जो कि दक्षिणी अप्पालाचिइआ मे देर से आये थे।एक और सिद्धांत है कि चेरोकी हजारों साल से दक्षिण पूर्व में थे। उनिस्वि सदि के शोधकर्ताओं ने पुर्वजो कि बातचित को रिकॉर्ड किया था, जिन्होने एक मौखिक परंपरा के बारे मे बताया था। वह परंपरा यह थि कि वह ग्रेट झील क्षेत्र से दक्षिण की ओर विस्थापित करते थे।
सांस्कृतिक संस्थाए
क़ुआल्ला आरट्स अन्ड क्राफ्ट्स म्युचल इंक, चेरोकी के सबसे पुरानी मूल निवासी अमेरिकी कला सहकारी है। इस्की स्थापना सन १९४६ नमे हुइ थी ; यह परंपरागत पूर्वी बैंड चेरोकी कलाकारों के लिए एक स्थल था अपनी कला को प्रदान करने के लिए। चेरोकी भारतीय का संग्रहालय, स्थायी और बदलते प्रदर्शन, मकान अभिलेखागार ,और किसी भि तरह के ऐतिहासिक संग्रह को प्रदर्शित करता है। यह संग्रहालय सांस्कृतिक समूहों को भि प्रायोजक करता है।
भाषा
चेरोकी एक दक्षिणी इरोक़ुइअन् भाषा है, जो कि पोलिस्य्न्थेतटिक है और शब्दांश-संबंधी की वर्णमाला मे लिखि गयि है, जो कि सिकुयाह द्वारा आविष्कार किया गया है। कइ सालो तक लोगो ने टरान्सलिटेरेट चेरोकि फोंट का इस्तेमाल किया, शब्दांश-संबंधी की वर्णमाला को टाइप करने के लिए। हालांकि, हाल हि मे चेरोकि अक्षरों को यूनिकोड मे डाला है , जिस्के कारण चेरोकी भाषा एक पुनर्जागरण का सामना कर रहा है इंटरनेट पर। चेरोकी भाषा के पोलिस्य्न्थेटिक प्रकृति के कारण ,चेरोकी में नए और वर्णनात्मक शब्दों का निर्माण हो रहा है जो कि आसानि से आधुनिक अवधारणाओं को व्यक्त करता है।
चेरोकी राष्ट्र
सन १८९८-१९०६ के दौरान संघीय सरकार ने पूर्व चेरोकी राष्ट्र को भंग कर दिया था, ओकलाहोमा मे नए राज्य में भारतीय क्षेत्र के समावेश के लिए।१९०६ से १९७५ तक, आदिवासी सरकार के संरचना और समारोह को स्पष्ट रूप से परिभाषित नहीं किया गया था। १९७५ में एक संविधान का मसौदा तैयार किया गया, जिसकि पुष्टि २६ जून , १९७६ मे हुइ और इस जनजाति ने संघीय मान्यता प्राप्त की। १९९९ में, सिनओ ने अपने संविधान में कई प्रावधानों को बदला या जोड़ा था ; जिस्मे से जनजाति के पद कि नियुक्ति "चेरोकी राष्ट्र" कि गयि "ओक्लाहोमा" को हटाकर।
चेन्नई ओपन
चेन्नई ओपन (जिसे गोल्ड फ्लेक ओपन और टाटा ओपन भी कहते हैं) आउटडोर टेनिस की व्यावसायिक प्रतियोगिता है। यह वार्षिक चेन्नई के एस डि ए टी स्टेडियम में आयोजित होती है।
मणिपुर क्रिकेट टीम
मणिपुर क्रिकेट टीम एक क्रिकेट टीम है जो भारतीय घरेलू प्रतियोगिताओं में मणिपुर राज्य का प्रतिनिधित्व करती है। जुलाई 2018 में, भारतीय क्रिकेट कंट्रोल बोर्ड (बीसीसीआई) ने टीम को उन नौ नए पक्षों में से एक के रूप में नामित किया, जो रणजी ट्रॉफी और विजय हजारे ट्रॉफी सहित 2018-19 सत्र के लिए घरेलू टूर्नामेंट में प्रतिस्पर्धा करेंगे।  2018-19 सत्र से आगे, शिव सुंदर दास को टीम के कोच के रूप में नियुक्त किया गया था।
सितंबर 2018 में, उन्होंने 2018-19 के विजय हजारे ट्रॉफी के शुरुआती मैच में पुदुचेरी को 8 विकेट से हरा दिया। अगले दिन, उन्होंने सिक्किम को 10 विकेट से हराकर टूर्नामेंट का अपना पहला मैच जीता।  विजय हजारे ट्रॉफी में अपने पहले सीज़न में, वे प्लेट ग्रुप में छठे स्थान पर रहे, अपने आठ मैचों में दो जीत और पांच हार के साथ। एक मैच भी बिना नतीजे के समाप्त हुआ। यशपाल सिंह 488 रन बनाकर प्रमुख रन-स्कोरर के रूप में समाप्त हुए और नौ विकेट के साथ टीम के लिए बिश्वोरजीत कोंथौजम प्रमुख विकेट लेने वाले गेंदबाज थे।
नवंबर 2018 में, 2018-19 रणजी ट्रॉफी के अपने शुरुआती मैच में, वे सिक्किम से एक पारी और 27 रन से हार गए। उन्होंने मिजोरम को आठ विकेट से हराकर प्रतियोगिता के तीसरे दौर में 2018-19 रणजी ट्रॉफी का अपना पहला मैच जीता। उन्होंने अपने आठ मैचों में तीन जीत के साथ तालिका में 2018-19 टूर्नामेंट को छठे स्थान पर रखा।
३एम
3एम या थ्री एम (NYSE: MMM) एक अमेरिकन बहुराष्ट्रीय कम्पनी है। 3एम का हेड ऑफ़िस मेपलवुड, मिनेसोटा में स्थित है।
आचार्य पी एन पट्टभिराम शास्त्री
आचार्य पी एन पट्टभिराम शास्त्री को भारत सरकार द्वारा साहित्य एवं शिक्षा के क्षेत्र में सन १९८२ में पद्म भूषण से सम्मानित किया गया था। ये उत्तर प्रदेश से हैं।
३एम
2011 के आंकड़ों के अनुसार 3एम के दुनिया भर में 60 ऑफ़िस और लगभग 79,000 कर्मचारी हैं। 3एम के 55,000 से अधिक उत्पाद हैं, जिन में पोस्ट-इट नोट्स, फ़ोटोग्राफ़िक फ़िल्म्स, टेप, विडिओ कैसेट, चिकित्सा उत्पाद और इलेक्ट्रॉनिक सामग्री शामिल हैं। इसके उत्पाद 200 से अधिक देशों में उपलब्ध हैं और काफ़ी उत्पाद इन्टरनेट पर भी खरीदे जा सकते हैं।
मिलन (1995 फ़िल्म)
मिलन 1995 में बनी हिन्दी भाषा की फिल्म है। इसका निर्देशन महेश भट्ट ने किया और जैकी श्रॉफ और मनीषा कोइराला प्रमुख पात्र निभाते हैं।
संक्षेप
राजा (जैकी श्रॉफ) एक छोटा सा तस्कर है। उसकी प्रेमिका, प्रिया (मनीषा कोइराला) इस बात को स्वीकार नहीं करती है और उसे अपनी तस्करी गतिविधियों को छोड़ने और पुलिस को जानकारी को देने के लिए आश्वस्त करती है। वह ऐसा करता है, लेकिन उसे ऐसी हत्याकांड में फँसा दिया जाता जो उसने नहीं किया था। जब वह अदालत में न्याय को खुद को सौंपने का फैसला करता है, तो उसे हत्या का दोषी पाया जाता है और जेल की सजा सुनाई जाती है। जेल में वह और अधिक समस्याओं का सामना करता है, और जिंदा रहने के लिए अपना पूरा जोर लगाना पड़ता है। प्रिया को राजा के पूर्व तस्करी सहयोगी, जिनमें भ्रष्ट पुलिस अधिकारी शामिल हैं, उसे लक्षित कर रहे हैं और कोई भी उसकी देखभाल करने में सक्षम नहीं है। आखिर में राजा जेल से बच निकलता है और उसे उस मास्टरमाइंड के पास जाना होगा जिसने उसे फँसाया और अपनी प्रेमिका को बचाना होगा।
काकेसाइड या श्वेत प्रजाति
काकेसाइड या श्वेत प्रजाति, एक मानव प्रजाति हैं।लोगो की त्वचा का रंग गुलाबीपन लिए भूरा,सिर के बाल मुलायम,होठ पतले आदि शारीरिक विशेषताये पाई जाती है। इनकी उत्पति यूरोप,दक्षिण एव दक्षिण-पश्चिम एशिया एव उतरी अफ्रीका के सम्मिलित क्षेत्र से माना गया है।
नए अध्ययन बताते हैं कि दौड़ का त्वचा के रंग से कोई लेना-देना नहीं है।विभिन्न आनुवांशिक और मानवविज्ञान अध्ययनों ने निष्कर्ष निकाला कि तीन मानव जनसंख्या समूह हैं। युआन 2019 में पाया गया कि एंथ्रोपोलॉजिक समूह "कॉकसॉइड" (पश्चिम-यूरेशियन-संबंधित) में विशिष्ट आनुवंशिक लक्षण हैं जो कोकसॉइड जाति की अवधारणा के साथ मेल खाते हैं। उन्होंने निष्कर्ष निकाला कि भारतीय और यूरोपीय निकटता से संबंधित हैं। चेन 2020 को भारतीयों, अरबों, बेरबरों और यूरोपियों के बीच घनिष्ठ संबंध के लिए और सबूत मिले। उन्होंने निष्कर्ष निकाला कि नई आनुवंशिक सामग्री एक सरल "आउट-ऑफ-अफ्रीका प्रवास" के साथ विरोधाभास में है। वे भारत और मध्य पूर्व के बीच के क्षेत्र में कोकसॉइड जाति के लिए एक मूल का प्रस्ताव करते हैं।
परिवार के आकार के आधार पर भारत के राज्य
भारत के राज्यों की यह सूची प्रत्येक राज्य में प्रति घर, सदस्य संख्या के आधार पर है। यह जानकारी एन॰एफ॰एच॰एस॰-३ से संकलित की गई थी। राष्ट्रीय परिवार स्वास्थ्य सर्वेक्षण व्यापक-पैमाने, बहु-दौरीय सर्वेक्षण है जो अन्तर्राष्ट्रीय जनसंख्या विज्ञान संस्थान (आई॰आई॰पी॰एस॰), मुंबई द्वारा कराया जाता है जो परिवार कल्याण और स्वास्थ्य मंत्रालय, भारत सरकार द्वारा निर्दिष्ट है। एन॰एफ॰एच॰एस॰-३ ११ अक्टूबर २००७ को जारी किया गया था और पूरा सर्वेक्षण इस वेबसाइट पर देखा जा सकता है।
पार्श्वनाथ
नोट:- दो जैन तीर्थंकरों ऋषभदेव एवं अरिष्टनेमि या नेमिनाथ के नामों का उल्लेख 'ऋग्वेद' में मिलता है। अरिष्टनेमि को भगवान श्रीकृष्ण का निकट संबंधी माना जाता है।
सिली द्वीपसमूह
सिली द्वीपसमूह (अंग्रेज़ी: Isles of Scilly, आइल्स ऑफ़ सिली) ब्रिटेन के दक्षिण-पश्चिमी छोर पर स्थित कॉर्नवाल की नोख के तट से समुद्र में कुछ आगे अवस्थित एक द्वीपसमूह है। यह इंग्लैंड और यूनाइटेड किंगडम का दक्षिणतम तथा इंग्लैंड का पश्चिमतम बिंदु है।
इस पूरे द्वीपसमूह की कुल आबादी सन् २०११ के आंकड़े के अनुसार २,२०३ है। यह कॉर्नवाल की रुढ़िस्पद काउंटी का हिस्सा है। हालाँकि १८८० से इस द्वीप की अपनी स्वाम का एक स्थानीय प्रशासन है, जिसे काउंटी कॉउंसिल का दर्ज प्राप्त है। इस द्वीप की अधिकांश भूमि कॉर्नवाल की डची के स्वामित्व के अधीन आती है। अर्थव्यवस्था का लिहाज़ से, पर्यटन यहाँ का सबसे अहम उद्योग है, इस द्वीप को बीच रिसोर्ट में चोट्टियां बिताने औसत समुद्र तट का तुत्फ उठाने के लिए जाना जाता है। पर्यटन के अलावा, कृषि भी स्थानीय अर्थव्यवस्था का एक महत्वपूर्ण हिस्सा है।
पार्श्वनाथ
जन्म और प्रारंभिक जीवन
तीर्थंकर पार्श्वनाथ का जन्म आज से लगभग 2 हजार 9 सौ वर्ष पूर्व वाराणसी में हुआ था। वाराणासी में अश्वसेन नाम के इक्ष्वाकुवंशीय राजा थे। उनकी रानी वामा ने पौष कृष्‍ण एकादशी के दिन महातेजस्वी पुत्र को जन्म दिया, जिसके शरीर पर सर्पचिह्म था। वामा देवी ने गर्भकाल में एक बार स्वप्न में एक सर्प देखा था, इसलिए पुत्र का नाम 'पार्श्व' रखा गया। उनका प्रारंभिक जीवन राजकुमार के रूप में व्यतीत हुआ। एक दिन पार्श्व ने अपने महल से देखा कि पुरवासी पूजा की सामग्री लिये एक ओर जा रहे हैं। वहाँ जाकर उन्होंने देखा कि एक तपस्वी जहाँ पंचाग्नि जला रहा है, और अग्नि में एक सर्प का जोड़ा मर रहा है, तब पार्श्व ने कहा— 'दयाहीन' धर्म किसी काम का नहीं'।
वैराग्य और दीक्षा
तीर्थंकर पार्श्वनाथ ने तीस वर्ष की आयु में घर त्याग दिया था और जैनेश्वरी दीक्षा ली थी और ब्रह्मचारी अविवाहित थे।
केवल ज्ञान
केवल ज्ञान के पश्चात तीर्थंकर पार्शवनाथ ने जैन धर्म के चार मुख्य व्रत – सत्य, अहिंसा, अस्तेय और अपरिग्रह की शिक्षा दी थी।
निर्वाण
अंत में अपना निर्वाणकाल समीप जानकर श्री सम्मेद शिखरजी (पारसनाथ की पहाड़ी जो झारखंड में है) पर चले गए जहाँ श्रावण शुक्ला सप्तमी को उन्हे मोक्ष की प्राप्ती हुई। भगवान पार्श्वनाथ की लोकव्यापकता का सबसे बड़ा प्रमाण यह है कि आज भी सभी तीर्थंकरों की मूर्तियों और चिह्नों में पार्श्वनाथ का चिह्न सबसे ज्यादा है। आज भी पार्श्वनाथ की कई चमत्कारिक मूर्तियाँ देश भर में विराजित है। जिनकी गाथा आज भी पुराने लोग सुनाते हैं। ऐसा माना जाता है कि महात्मा बुद्ध के अधिकांश पूर्वज भी पार्श्वनाथ धर्म के अनुयायी थे।.
पूर्वजन्म
जैन ग्रंथों में तीर्थंकर पार्श्‍वनाथ को नौ पूर्व जन्मों का वर्णन हैं। पहले जन्म में ब्राह्मण, दूसरे में हाथी, तीसरे में स्वर्ग के देवता, चौथे में राजा, पाँचवें में देव, छठवें जन्म में चक्रवर्ती सम्राट और सातवें जन्म में देवता, आठ में राजा और नौवें जन्म में राजा इंद्र (स्वर्ग) तत्पश्चात दसवें जन्म में उन्हें तीर्थंकर बनने का सौभाग्य प्राप्त हुआ। पूर्व जन्मों के संचित पुण्यों और दसवें जन्म के तप के फलत: वे तीर्थंकर बनें।
झबर मल शर्मा
झबर मल शर्मा को भारत सरकार द्वारा साहित्य एवं शिक्षा के क्षेत्र में सन १९८२ में पद्म भूषण से सम्मानित किया गया था। ये राजस्थान से हैं।
संजय पासवान
डॉ.संजय पासवान एक भारतीय राजनीतिज्ञ तथा पूर्व केंद्रीय मानव संसाधन विकास राज्यमंत्री हैं। वे पूर्व में नवादा से लोकसभा के सांसद हैं। वे भारतीय जनता पार्टी के राजनेता हैं।
रंगाडीह, सांरगढ मण्डल
रंगाडीह, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
राष्ट्रीय राजमार्ग ११० (भारत)
राष्ट्रीय राजमार्ग ११० (National Highway 110) भारत का एक राष्ट्रीय राजमार्ग है। यह पूरी तरह पश्चिम बंगाल राज्य में है और दक्षिण में सिलीगुड़ी से उत्तर में दार्जीलिंग तक जाता है।
कुकुर तथा अन्य कहानियाँ
कुकुर तथा अन्य कहानियाँ नरेन्द्र कोहली द्वारा रचित बाल साहित्य की पुस्तक है।
सोमदेव देवबर्मन
सोमदेव देवबर्मन भारत के एक उभरते हुए टेनिस खिलाड़ी हैं। भारत की नई टेनिस सनसनी सोमदेव देवबर्मन का जन्म गुवाहाटी में १३ फ़रवरी १९८५ को हुआ था। अमेरिका में रहने वाले सोमदेव के पिता त्रिपुरा जबकि माता मेघालय की हैं। वे चेन्नई ओपन एटीपी टेनिस चैम्पियनशिप के फाइनल में पहुँचने वाले पहले भारतीय एवं किसी भी एटीपी टूर्नामेंट के फाइनल में पहुँचने वाले दूसरे भारतीय हैं। उनसे पहले प्रकाश अमृतराज जुलाई २००८ में अमेरिका के न्यूपोर्ट में आयोजित हॉल ऑफ़ फ़ेम टेनिस टूर्नामेंट के फाइनल में पहुँचे थे। इसके अतिरिक्त डबल्स में भारत के शीर्ष खिलाड़ी लिएंडर पेस १९९८ चेन्नई ओपन के सेमीफाइनल में पहुँचे थे। सोमदेव अमेरिका की वर्जीनिया यूनीवर्सिटी के कॉलेज चैम्पियन रह चुके हैं। टेनिस के पावरहाउस अमेरिका की राष्ट्रीय कॉलेज चैम्पियनशिप ऍनसीएए के २००७ और २००८ के चैम्पियन सोमदेव कॉलेज टेनिस के इतिहास के सफलतम खिलाड़ियों में से हैं और अमेरिका में अपने फ़न को निखारने के कारण उनके खेल में वहाँ के टेनिस की झलक साफ दिखती है। ऍनसीएए चैम्पियनशिप केवल २००६-०७ में ही उन्होंने अपने से बेहतर रैंकिग वाले ३३ खिलाड़ियों को धूल चटाई है। यह भारतीय खिलाड़ी वर्जीनिया यूनीवर्सिटी में दो बार सिंगल्स खिताब जीत चुका है। उन्होंने वर्ष २००७ में हुए यूनीवर्सिटी टूर्नामेंट के १२३ साल के इतिहास के सबसे नाटकीय फाइनल में शीर्ष वरीयता प्राप्त जॉर्जिया बुलडॉग को ७-६ ७, ४-६, ७-६ २ से मात दी। अगले साल उन्होंने जेपी स्मिथ को ६-३, ६-२ से हराया। ग्रेजुएशन पूरी करने के बाद सोमदेव ने शैरलोटेसविले स्थित स्पोर्ट्स मैनेजमेंट कम्पनी मांबा इण्टरनेशनल के साथ अपने प्रोफेशनल कैरियर की शुरुआत की। जनवरी २००८ में चेन्नई, भारत में खेले जा रहे एटीपी टूर्नामेंट में मोया व कार्लोविच जैसे दिग्गज खिलाड़ियों को हराकर फाइनल में पहुँचने वाले देवबर्मन मारिन सिलिक से कड़े मुकाबले में ४-६, ६-७ से हारकर उपविजेता बने। सोमदेव में टेनिस विशेषज्ञों को अपार सम्भावनाएँ नजर आ रही हैं। अपने शानदार प्रदर्शन के कारण उन्हें सोमदेव की जगह टेनिसदेव भी कहा जा रहा है।
रघुवीर (1995 फ़िल्म)
रघुवीर 1995 में बनी हिन्दी भाषा की फिल्म है।
संगीत
Dilip Sen-Sameer Sen
दौलीगाड, भनोली तहसील
दौलीगाड, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मंगोलायड प्रजाति
मंगोलायड प्रजाति, एक मानव प्रजाति हैं। इस प्रजाति का निवास केवल एशिया महाद्वीप में पाया जाता हैं। इससे सम्बन्धित लोगो की त्वचा का रंग पीला, आंख छोटी,बाल काले भूरे, शरीर पर बालों की एकदम कमी और माथा चौड़ा व इनकी लम्बाई 1.66 मीटर तक होता हैं। इस प्रजाति की सबसे प्रमुख विशेषता इसकी अधखुली आंखे हैं। ये चार पृकार की होती हैं 1 प्राचीन मंगोलायड 2 आर्केटिक मंगोलायड 3अमेरिकन इण्डियन मंगोलायड 4 तिव्वत्तो मंगोलियड
स्टैला क्रैमरिश
स्टैला क्रैमरिश को भारत सरकार द्वारा साहित्य एवं शिक्षा के क्षेत्र में सन १९८२ में पद्म भूषण से सम्मानित किया गया था। ये संयुक्त राज्य अमेरिका से हैं।
समाधान
समाधान नरेन्द्र कोहली द्वारा रचित बाल साहित्य की पुस्तक है।
जामछापर, सांरगढ मण्डल
जामछापर, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
रानी गाइदिन्ल्यू
भारत की स्वतंत्रता के लिए रानी गाइदिनल्यू ने नागालैण्ड में क्रांतिकारी आन्दोलन चलाया था। झाँसी की रानी लक्ष्मीबाई के समान ही वीरतापूर्ण कार्य करने के लिए इन्हें 'नागालैण्ड की रानी लक्ष्मीबाई' कहा जाता है।
परिचय
रानी गाइदिनल्यू का जन्म नंग्‍कओं, ग्राम रांगमई मणिपुर में हुआ था। वह बचपन से ही बड़े स्वतंत्र और स्वाभिमानी स्वभाव की थीं। 13 वर्ष की आयु में वह नागा नेता जादोनाग के सम्पर्क में आईं। जादोनाग मणिपुर से अंग्रेज़ों को निकाल बाहर करने के प्रयत्न में लगे हुए थे। वे अपने आन्दोलन को क्रियात्मक रूप दे पाते, उससे पहले ही गिरफ्तार करके अंग्रेजों ने उन्हें 29 अगस्त, 1931 को फांसी पर लटका दिया।
अब स्वतंत्रता के लिए चल रहे आन्दोलन का नेतृत्व बालिका गाइदिनल्यू के हाथों में आ गया। उसने गांधी जी के आन्दोलन के बारे में सुनकर सरकार को किसी प्रकार का कर न देने की घोषणा की। उसने नागाओं के कबीलों में एकता स्थापित करके अंग्रेज़ों के विरुद्ध संयुक्त मोर्चा बनाने के लिए कदम उठाये। उसके तेजस्वी व्यक्तित्व और निर्भयता को देखकर जनजातीय लोग उसे सर्वशक्तिशाली देवी मानने लगे थे। नेता जादोनाग को फांसी देने से लोगों में असंतोष व्याप्त था, गाइदिनल्यू ने उसे सही दिशा की ओर की मोड़ा। सोलह वर्ष की इस बालिका के साथ केवल चार हज़ार सशस्त्र नागा सिपाही थे। इन्हीं को लेकर भूमिगत गाइदिनल्यू ने अंग्रेज़ों की सेना का सामना किया। वह छापामार युद्ध और शस्त्र संचालन में अत्यन्त निपुण थी। अंग्रेज उन्हें बड़ी खूंखार नेता मानते थे। दूसरी ओर जनता का हर वर्ग उसे अपना उद्धारक समझता था।
इस आन्दोलन को दबाने के लिए अंग्रेज़ों ने वहाँ के कई गांव जलाकर राख कर दिए लेकिन इससे लोगों का उत्साह कम नहीं हुआ। सशस्त्र नागाओं ने एक दिन खुलेआम 'असम राइफल्स' की सरकारी चौकी पर हमला कर दिया। स्थान बदलते, अंग्रेज़ों की सेना पर छापामार प्रहार करते हुए गाइदिनल्यू ने एक इतना बड़ा किला बनाने का निश्चय किया, जिसमें उसके चार हज़ार नागा साथी रह सकें। इस पर काम चल ही रहा था कि 17 अप्रैल, 1932 को अंग्रेज़ों की सेना ने अचानक आक्रमण कर दिया। गाइदिनल्यू गिरफ्तार कर ली गईं। उन पर मुकदमा चला और कारावास की सजा हुई। उनने चौदह वर्ष अंग्रेज़ों की जेल में बिताए।
1947 में देश के स्वतंत्र होने पर ही वह जेल से बाहर आईं। नागा कबीलों की आपसी स्पर्धा के कारण रानी को अपने सहयोगियों के साथ 1960 में भूमिगत हो जाना पड़ा था।
सम्मान
स्वतंत्रता संग्राम में साहसपूर्ण योगदान के लिए प्रधानमंत्री की ओर से ताम्रपत्र देकर और राष्ट्रपति की ओर से 'पद्मभूषण' की मानद उपाधि देकर उन्हें सम्मानित किया गया।
उनकी स्‍मृति में 1996 में डाक टिकट भी जारी किया गया।
बाबा नागार्जुन
बाबा नागार्जुन नरेन्द्र कोहली द्वारा रचित संस्मरण है।
दामोदर पांडे
दामोदर पांडे (दामोदर पाँडे) (सन् १७५२ - सन् १८०४) नेपालके एक मूलकाजी (प्रधानमन्त्री सरह) हैं। उहा नेपाल एकीकरणका नायक पृथ्वी नारायण शाहके बफादार काजी कालु पांडेका छोटे पुत्र थे और वंशराज पांडेका भाइ हुन्। उनका छोरा रणदल पांडे र रणजंग पांडे हुन्। रणजंग पांडे नेपालके तिस्रे मुख्तियार बन गये।
उझौली गाँव, फ़तेहाबाद (आगरा)
उझौली उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
मंगल के चतुष्कोणों की सूची
मंगल ग्रह के भूपृष्ठ को संयुक्त राज्य भूगर्भ सर्वेक्षण द्वारा 30 चतुष्कोणों में विभाजित किया गया है, ऐसा नाम इसलिए क्योंकि उनकी सीमाएं अक्षांश और देशांतर रेखाओं के साथ-साथ स्थित है, इसलिए नक्शे आयताकार दिखाई देते हैं। मंगल चतुष्कोणों के नाम स्थानीय भूआकृतियों पर रखे गए है, और "मार्स चार्ट" के लिए उपसर्ग "MC" के साथ क्रमांकित है। पश्चिम देशांतर का प्रयोग किया जाता है।
चतुष्कोणों के मानचित्र
मंगल ग्रह के निम्न छवि-नक्शे आपस मे सटे 30 चतुष्कोणों में विभाजित है। चतुष्कोण पर क्लिक करें और आप इसी लेख के पृष्ठों पर ले जाए जाएंगे। उत्तर दिशा शीर्ष पर है,°N, -180°W भूमध्य रेखा के एकदम बांये है। नक्शों की तस्वीरें मार्स ग्लोबल सर्वेयर द्वारा ली गई थी।
सिंगनल्लूर पुट्टस्वामैया मुत्तुराज राजकुमार
सिंगनल्लूर पुट्टस्वामैया मुत्तुराज राजकुमार  को सन १९८३ में भारत सरकार द्वारा कला के क्षेत्र में पद्म भूषण से सम्मानित किया गया था। ये कर्नाटक से हैं।
बेज ब्रिगेड
बेज ब्रिगेड की शुरुआत 1999 में न्यूजीलैंड के समर्पित क्रिकेट प्रशंसकों के एक समूह के रूप में हुई थी, जिन्होंने न्यूजीलैंड के मैचों के लिए घर पर सिलनी हुई बेज रंग की वर्दी पहनना शुरू किया था। ये घर-निर्मित किट 1980 के दशक की बेहद बदनाम आधिकारिक बेज रंग की टीम की वर्दी की प्रतिध्वनि थी। अस्सी के दशक की न्यूजीलैंड क्रिकेट टीम के लिए एकजुटता और समर्थन के संकेत के रूप में वर्दी लोकप्रिय हो गई, जो बहुत सफल रही। आज, बेज ब्रिगेड एक "नैतिक अनुबंध" के साथ आम जनता को वर्दी बेचते हैं जो बेज ब्रिगेडियर होने के साथ आने वाली अपेक्षाओं की व्याख्या करता है।
न्यूजीलैंड की खेल संस्कृति पर ऐसा प्रभाव पड़ा, कि न्यूजीलैंड और ऑस्ट्रेलिया के बीच उद्घाटन ट्वेंटी 20 अंतरराष्ट्रीय के लिए एनजेडसी ब्लैक कैप्स को बेज वर्दी का एक संस्करण पहनने के लिए सहमत हो गया। यह बेज ब्रिगेड के शुरुआती दिनों से बहुत दूर था जब सीईओ मार्टिन स्नेडेन ने ब्रिगेड के शीर्ष अधिकारियों को बताया कि "न्यूज़ीलैंड क्रिकेट ने ब्लैक कैप्स के लिए ब्लैक ब्रांडिंग में भारी निवेश किया था और बेज रंग में वापसी पूरी तरह से सवाल से बाहर थी। " बेज रंग की वर्दी पहनने का निर्णय बेज ब्रिगेड के सदस्यों के साथ अच्छा नहीं हुआ - कुछ सदस्यों ने महसूस किया कि एनजेडसी ने उन्हें अनुचित तरीके से प्रक्रिया से बाहर कर दिया था, समर्थकों द्वारा डिजाइनिंग, निर्माण के वित्तपोषण और कपड़ों को लोकप्रिय बनाने के बावजूद।
तब से, बेज रंग में न्यूजीलैंड के समर्थकों को रग्बी यूनियन मैचों सहित दुनिया भर के खेल आयोजनों में देखा गया है, और बेज ब्रिगेड चयनित प्रमुख खेल आयोजनों के लिए पर्यटन का आयोजन करता है। केवल अन्य विदेशी ब्लैक कैप्स समर्थक क्लब इंग्लैंड स्थित लंदन न्यूजीलैंड क्रिकेट क्लब है, जो अपने धारीदार ब्लेज़र के लिए उल्लेखनीय है जो अक्सर लॉर्ड्स में कैमरे पर दिखाई देते हैं।
हालांकि बेज ब्रिगेड की शुरुआत केवल प्रतिकृति बेज शर्ट के दान के साथ हुई थी, जो कभी एक रिकॉन्डाइट क्लब था, वह अब एक युवा आंदोलन के समान हो गया है, जो न्यूजीलैंड की पॉप संस्कृति के सभी प्रकार के प्रतीक को 1981 के आसपास कम कर रहा है। ब्रिगेडियर और जो लोग नकल में उनकी चापलूसी करते हैं, वे अब आमतौर पर "स्टब्बी" के रूप में जाने जाने वाले बहुत ही छोटे शॉर्ट्स और अन्य सामान जैसे स्वेट बैंड, फ्लोरोसेंट जिंक सनब्लॉक, और एविएटर धूप का चश्मा खेलते हुए देखे जाते हैं जो कभी न्यूजीलैंड के गर्मियों के मेनवियर के स्टेपल थे। 2016 आईसीसी वर्ल्ड टी20 के दौरान, नई किट में रेट्रो बेज रंग भी शामिल था, जो कि ट्वेंटी 20 क्रिकेट की शुरुआत के समय पहना जाने वाला रंग था।
बालेसर तहसील
बालेसर तहसील राजस्थान के जोधपुर ज़िले में स्थित एक तहसील है इनके अलावा जोधपुर ज़िले में जोधपुर, भोपालगढ़, बावड़ी, शेरगढ़, ओसियां, फलोदी, बाप, मंडोर तथा लूणी अन्य तहसीलें हैं।
ओलोफ पाल्मे
स्वेन ओलोफ जोआचिम पाल्मे (३० जनवरी १९२७ - २८ फ़रवरी १९८६) एक स्वीडिश राजनीतिज्ञ थे। पाल्मे १९६९ से लेकर १९८६ में उनकी हत्या तक स्वीडिश सोशल डेमोक्रेटिक पार्टी के नेता थे। इस अवधि में वे दो बार स्वीडन के प्रधानमंत्री रहे। पाल्मे की हत्या आधुनिक स्वीडिश इतिहास में अपनी तरह पहली घटना थी, जिसका पूरे स्केनेवेडिया क्षेत्र में गहरा असर पड़ा। वर्ष 1985 में मरणोपरांत जवाहर लाल नेहरू पुरस्कार से सम्मानित किया गया।
बनगाँव, पश्चिम बंगाल
बनगाँव (Bangaon) या बोनगाँव (Bongaon) भारत के पश्चिम बंगाल राज्य के उत्तर २४ परगना ज़िले में स्थित एक शहर है।
दूसरा फ्रांसीसी साम्राज्य
स्थापना
2 दिसंबर 1851 को लुइस-नैपोलियन बोनापार्ट, जिसे गणराज्य का राष्ट्रपति चुना गया था, ने तख्तापलट कर नेशनल असेंबली को भंग कर दिया और फ्रांस का एकमात्र शासक बन गया, उसने सार्वभौमिक मताधिकार को फिर से स्थापित किया, जिसे पहले विधानसभा द्वारा समाप्त कर दिया गया। उनके फैसले और 10 साल के लिए अपने जनादेश को लोगों का समर्थन प्राप्त था, जिसे महीने भर बाद में कराये गये एक जनमत-संग्रह से पुष्टि होती थी, जिसमें 92 प्रतिशत लोग उनके समर्थन में थे।
एक नया संविधान जनवरी 1852 में अधिनियमित किया गया, जिसमें लुइस-नेपोलियन को राष्ट्रपति के रूप में 10 साल का कार्यकाल और उसके हाथों में लगभग सभी शक्तियाँ केंद्रित कर दी गई। हालांकि, वह केवल एक सत्तावादी राष्ट्रपति होने के साथ संतुष्ट नहीं थे, जैसे ही उन्होंने कानून के नए दस्तावेज पर हस्ताक्षर किए, उन्होंने साम्राज्य को बहाल करने की बात कही। साम्राज्य के पुनःस्थापन के आधिकारिक तौर पर प्रेरित अनुरोधों के जवाब में, सीनेट ने नवंबर में एक दूसरा जनमत संग्रह कराया गया, जिसे 97 प्रतिशत समर्थन प्राप्त हुआ। दिसंबर 1851 के जनमत संग्रह जीत के बाद, साम्राज्य को औपचारिक रूप से 2 दिसंबर 1852 को फिर से स्थापित किया गया, और राजकुमार-राष्ट्रपति, "नैपोलियन तृतीय, फ्रांसीसी सम्राट" बन गए थे। हालांकि संविधान के द्वारा उन्होंने पहले ही सारी शक्ति अपने हाथों में ले ली थी। मात्र "राष्ट्रपति" शब्द "सम्राट" शब्द से बदल दिया गया, और यह पद अब आनुवंशिक बन गया। लोकप्रिय जनमत संग्रह बोनापार्टिज़्म का एक विशिष्ट लक्षण बन गया, जिसे आगे चल कर चार्ल्स डी गॉल ने अपने लिये उपयोग किया था।
साम्राज्य का पतन
1860 के दशक के दौरान, पड़ोसी प्रशिया के उदय ने फ्रांस की नेशनल असेंबली के भीतर काफी असहजता पैदा हुई। 15 जुलाई को, स्पेन के सिंहासन पर होनज़ोलर्न के उम्मीदवारी को लेकर फ्रांस ने प्रशिया के खिलाफ युद्ध की घोषणा कर दी, हालांकि फ़्रांस ने इसके बहाने, फ्रांस में बढ़ती अस्थिरता और मध्य यूरोप में प्रशिया के विस्तार को रोकने के लिए युद्ध की घोषणा की थी। जुलाई और अगस्त 1870 के दौरान, इंपीरियल फ्रांसीसी सेना को कई पराजय का सामना करना पड़ा, जो जाकर सेडान के युद्ध में समाप्त हुआ। सेडान में, बची हुई फ्रांसीसी सेना और नैपोलियन तृतीय ने २ सितंबर को प्रशिया के समक्ष आत्मसमर्पण कर दिया। 4 सितंबर को जब यह समाचार पेरिस पहुंची, उसी दिन उपद्रवकारी भीड़ ने पेरिस के नेशनल असेंबली पर हमला बोल दिया। अगले दिन रिपब्लिकन डिप्टी लेओन जुबेटा ने साम्राज्य के पतन और तीसरे गणराज्य की स्थापना की घोषणा कर दी। महारानी इगुने फ्रांस छोड़ कर ग्रेट ब्रिटेन चली गई, इसके साथ ही साम्राज्य आधिकारिक रूप से समाप्त हो गया।
सिलोटी पाण्डे N.Z.A., नैनीताल तहसील
सिलोटी पाण्डे N.Z.A., नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
वी दुरैस्वामी अयंगार
वी दुरैस्वामी अयंगार  को सन १९८३ में भारत सरकार द्वारा कला के क्षेत्र में पद्म भूषण से सम्मानित किया गया था। ये कर्नाटक से हैं।
मानव भ्रूण विकास
मानव भ्रूण विकास (अंग्रेजी:Human embryonic development)मानव भ्रूण का विकास और गठन है। यह कोशिका विभाजन और भ्रूण के कोशिकीय विभेदन की प्रक्रियाओं की विशेषता है जो विकास के प्रारंभिक चरण के दौरान होती है। जैविक दृष्टि से, मानव शरीर के विकास में एक-कोशिका वाले युग्मनज से वयस्क मनुष्य तक का विकास शामिल है। निषेचन तब होता है जब शुक्राणु कोशिका सफलतापूर्वक प्रवेश करती है और अंडे की कोशिका (अंडाणु) के साथ संलयन करती है। फिर शुक्राणु और अंडाणु की आनुवंशिक सामग्री मिलकर एकल कोशिका युग्मनज बनाती है और विकास का जर्मिनल चरण शुरू होता है।
मानव में भ्रूण विकास, विकास के पहले आठ सप्ताहों को कवर करता है; नौवें सप्ताह की शुरुआत में भ्रूण को भ्रूण कहा जाता है। आठ सप्ताह में 23 चरण होते हैं। मानव भ्रूणविज्ञान निषेचन के बाद पहले आठ हफ्तों के दौरान इस विकास का अध्ययन है। गर्भावस्था (गर्भावस्था) की सामान्य अवधि लगभग नौ महीने या 40 सप्ताह होती है। जर्मिनल चरण निषेचन से लेकर प्रारंभिक भ्रूण के विकास तक के समय को संदर्भित करता है जब तक कि गर्भाशय में प्रत्यारोपण पूरा नहीं हो जाता। जर्मिनल चरण में लगभग 1्0 दिन लगते हैं। इस चरण के दौरान, युग्मनज विभाजित होना शुरू हो जाता है, इस प्रक्रिया में जिसे क्लीवेज कहा जाता है।
निषेचन
निषेचन तब होता है जब शुक्राणु सफलतापूर्वक डिंब में प्रवेश कर जाता है और युग्मक द्वारा ले जाए गए आनुवंशिक सामग्री के दो सेट एक साथ जुड़ जाते हैं, जिसके परिणामस्वरूप युग्मनज (एकल द्विगुणित कोशिका) बनती है।
ब्लास्टुलेशन
दरार ब्लास्टुलेशन का पहला चरण है, जिसे बनने की प्रक्रिया को ब्लास्टोसिस्ट कहते हैं। कोशिकाएं, कोशिकाओं की एक बाहरी परत, जिसे ट्रोफोब्लास्ट, और एक आंतरिक कोशिका द्रव्यमान कहते हैं, में विभेदित होती हैं।
बाहरी कड़ियाँ
मानव भ्रूण
ईसबगोल
ईसबगोल (Plantago ovata) एक एक झाड़ीनुमा पौधा है जिसके बीज का छिलका कब्ज, अतिसार आदि अनेक प्रकार के रोगों की आयुर्वेदिक औषधि है। संस्कृत में इसे ' स्निग्धबीजम् ' कहा जाता है। ईसबगोल का उपयोग रंग-रोगन, आइस्क्रीम और अन्य चिकने पदार्थों के निर्माण में भी किया जाता है
'इसबगोल' नाम एक फारसी शब्द से निकला है जिसका अर्थ है 'घोड़े का कान', क्योंकि इसकी पत्तियाँ कुछ उसी आकृति की होती हैं।
इसबगोल के पौधे एक मीटर तक ऊँचे होते हैं, जिनमें लंबे किंतु कम चौड़े, धान के पत्तों के समान, पत्ते लगते हैं। डालियाँ पतली होती हैं और इनके सिरों पर गेहूँ के समान बालियाँ लगती हैं, जिनमें बीज होते हैं। इस पौधे की एक अन्य जाति भी होती है, जिसे लैटिन में 'प्लैंटेगो ऐंप्लेक्सि कैनलिस' कहते हैं। पहले प्रकार के पौधे में जो बीज लगते हैं उन पर श्वेत झिल्ली होती है, जिससे वे सफेद इसबगोल कहलाते हैं। दूसरे प्रकार के पौधे के बीज भूरे होते हैं। श्वेत बीज औषधि के विचार से अधिक अच्छे समझे जाते हैं। एक अन्य जाति के बीज काले होते हैं, किन्तु उनका व्यवहार औषध में नहीं होता।
इस पौधे का उत्पत्तिस्थान मिस्र तथा ईरान है। अब यह पंजाब, मालवा और सिंध में भी लगाया जाने लगा है। विदेशी होने के कारण प्राचीन आयुर्वेदिक ग्रंथों में इसका उल्लेख नहीं मिलता। आधुनिक ग्रंथों में ये बीज मृदु, पौष्टिक, कसैले, लुआबदार, आँतों को सिकोड़नेवाले तथा कफ, पित्त और अतिसार में उपयोगी कहे गए हैं।
यूनानी पद्धति के अरबी और फारसी विद्वानों ने इसकी बड़ी प्रशंसा की है और जीर्ण आमरक्तातिसार (अमीबिक डिसेंट्री), पुरानी कोष्ठबद्धता इत्यादि में इसे उपयोगी कहा है। इसबगोल की भूसी बाजार में अलग से मिलती है। सोने के पहले आधा या एक तोला भूसी फाँककर पानी पीने पर सबेरे पेट स्वच्छ हो जाता है। यह रेचक (पतले दस्त लानेवाला) नहीं होता, बल्कि आँतों को स्निग्ध और लसीला बनाकर उनमें से बद्ध मल को सरलता से बाहर कर देता है। इस प्रकार कोष्ठबद्धता दूर होने से यह बवासीर में भी लाभ पहुँचाता है। रासायनिक विश्लेषण से बीजों में ऐसा अनुमान किया जाता है कि इससे उत्पन्न होनेवाला लुआब और न पचनेवाली भूसी, दोनों, पेट में एकत्र मल को अपने साथ बाहर निकाल लाते हैं। इसकी खेती अब राजस्थान में भी की जाने लगी है
बाबा दीप सिंह
बाबा दीप सिंह (26 जनवरी 1682 .) - १३ नवंबर १७५७) सिखों के बीच सिख धर्म में सबसे पवित्र शहीदों में से एक और एक अत्यधिक धार्मिक व्यक्ति के रूप में सम्मानित है। उन्हें उनके बलिदान और सिख गुरुओं की शिक्षाओं के प्रति समर्पण के लिए याद किया जाता है। बाबा दीप सिंह मिसल शहीद तरना दल के पहले प्रमुख थे - शारोमणि पंथ अकाली बुद्ध दल के तत्कालीन प्रमुख नवाब कपूर सिंह द्वारा स्थापित खालसा सेना का एक आदेश। दमदमी टकसाल में यह भी कहा गया है कि वह उनके आदेश के पहले प्रमुख थे।
प्रारंभिक जीवन
बाबा दीप सिंह का जन्म 26 जनवरी 1682 को उनके पिता भगत और उनकी मां जियोनी के घर हुआ था। वह अमृतसर जिले के पहुविंड गांव में रहता था। उनका जन्म मजहबी सिख )परिवार में हुआ था।
वह १६९९ में वैसाखी के दिन आनंदपुर साहिब गए, जहां उन्हें खांडे दी पाहुल या अमृत संचार (खालसा में औपचारिक दीक्षा) के माध्यम से गुरु गोबिंद सिंह द्वारा खालसा में बपतिस्मा दिया गया था। एक युवा के रूप में, उन्होंने गुरु गोबिंद सिंह के करीबी साथी, हथियार, घुड़सवारी और अन्य मार्शल कौशल सीखने में काफी समय बिताया। भाई मणि सिंह से, उन्होंने गुरुमुखी पढ़ना और लिखना और गुरुओं के शब्दों की व्याख्या सीखी। आनंदपुर में दो साल बिताने के बाद, वह १७०५ में तलवंडी साबो में गुरु गोबिंद सिंह द्वारा बुलाए जाने से पहले १७०२ में अपने गांव लौट आए , जहां उन्होंने गुरु ग्रंथ साहिब के ग्रंथ की प्रतियां बनाने में भाई मणि सिंह की मदद की।
हरमंदिर साहिब का विध्वंस
अप्रैल 1757 में, अहमद शाह दुर्रानी ने चौथी बार उत्तरी भारत पर छापा मारा। जब वह बंदियों के रूप में युवकों और महिलाओं के साथ दिल्ली से काबुल वापस जा रहा था, सिखों ने उसे क़ीमती सामानों से मुक्त करने और बंदियों को मुक्त करने की योजना बनाई। कुरुक्षेत्र के पास बाबा दीप सिंह का दस्ता तैनात किया गया था। उनके दस्ते ने बड़ी संख्या में कैदियों को मुक्त कराया और दुर्रानी के काफी खजाने पर छापा मारा। लाहौर पहुंचने पर, दुर्रानी ने अपने नुकसान से परेशान होकर, हरमंदिर साहिब ("स्वर्ण गुरुद्वारा") को ध्वस्त करने का आदेश दिया। मंदिर को उड़ा दिया गया और पवित्र कुंड वध किए गए जानवरों की अंतड़ियों से भर गया। दुर्रानी ने पंजाब क्षेत्र को अपने बेटे, राजकुमार तैमूर शाह को सौंपा, और उसे जनरल जहां खान के अधीन दस हजार पुरुषों की सेना छोड़ दी।
७५ वर्षीय बाबा दीप सिंह ने महसूस किया कि अफ़गानों द्वारा दरगाह को अपवित्र करने के पाप का प्रायश्चित करना उनके ऊपर था। वह शैक्षिक सेवानिवृत्ति से उभरा और दमदमा साहिब में एक मण्डली को घोषित किया कि वह मंदिर के पुनर्निर्माण का इरादा रखता है। उसके साथ जाने के लिए पाँच सौ आदमी आगे आए। बाबा दीप सिंह ने अमृतसर के लिए शुरू करने से पहले प्रार्थना की: "मेरा सिर दरबार साहिब में गिर जाए।" जब वह एक गांव से दूसरे गांव गया तो कई ग्रामीण उसके साथ हो गए। जब तक बाबा दीप सिंह अमृतसर से दस मील दूर तरनतारन साहिब पहुंचे, तब तक पांच हजार से अधिक सिख उनके साथ तलवार, भाले और भाले से लैस थे।
मौत
बाबा दीप सिंह ने अफगान सेना द्वारा स्वर्ण मंदिर की अपवित्रता का बदला लेने की कसम खाई थी। 1757 में, उन्होंने स्वर्ण मंदिर की रक्षा के लिए एक सेना का नेतृत्व किया। १३ नवंबर १७५७ को अमृतसर की लड़ाई में सिखों और अफगानों का संघर्ष और आगामी संघर्ष में बाबा दीप सिंह की हत्या कर दी गई।
बाबा दीप सिंह की मौत के दो वृत्तांत हैं। एक लोकप्रिय संस्करण के अनुसार, बाबा दीप सिंह ने पूरी तरह से क्षत-विक्षत होने के बाद भी लड़ाई जारी रखी, एक हाथ में अपने सिर और दूसरे में तलवार लेकर अपने दुश्मनों को मार डाला। इस संस्करण में, पवित्र शहर अमृतसर पहुंचने पर ही वह रुक गया और अंत में उसकी मृत्यु हो गई। दूसरे संस्करण के अनुसार, वह गर्दन पर वार के साथ घातक रूप से घायल हो गया था, लेकिन पूरी तरह से नहीं गिरा था। इस आघात को पाकर एक सिख ने बाबा दीप सिंह को याद दिलाया, "आपने तालाब की परिधि तक पहुँचने का संकल्प लिया था।" सिक्ख की बात सुनकर उसने अपने बाएँ हाथ से अपना सिर पकड़ लिया और अपने १५ प्रहारों से शत्रुओं को अपने रास्ते से हटा दिया। किलोग्राम  खंडा "अपने दाहिने हाथ से, हरमंदिर साहिब की परिधि में पहुंचे जहां उन्होंने अंतिम सांस ली। सिंहों ने हरमंदिर साहिब में 1757 ई. का बंधी-सोर दिवस मनाया।"
सिखों ने अफगान सेना को हराकर अपनी प्रतिष्ठा हासिल की और बाद वाले को भागने के लिए मजबूर होना पड़ा।
वह स्थान जहां बाबा दीप सिंह का सिर गिरा था, वह स्वर्ण मंदिर परिसर में चिह्नित है, और दुनिया भर के सिख वहां श्रद्धांजलि अर्पित करते हैं। बाबा दीप सिंह का खंड (दोधारी तलवार), जिसे उन्होंने अपनी अंतिम लड़ाई में इस्तेमाल किया था, अभी भी अकाल तख्त में संरक्षित है, जो अस्थायी सिख अधिकार के पांच केंद्रों में से पहला है।
लोकप्रिय संस्कृति में
अनोखे अमर शहीद बाबा दीप सिंह जी, जसविंदर चहल की एक भारतीय ऐतिहासिक जीवनी फिल्म 2006 में रिलीज़ हुई थी।
बाहरी कड़ियाँ
ऑथिरिटी कंट्रोल
बहुजन समाज पार्टी
बहुजन समाज पार्टी (अंग्रेजी: Bahujan Samaj Party; लघुरूप: बसपा) सार्वभौमिक न्याय, स्वतंत्रता, समानता और भाईचारे के सर्वोच्च सिद्धांतों की सोच वाला, भारत का एक राष्ट्रीय राजनीतिक दल है और तीसरा सबसे बड़ा राजनीतिक दल हैं। इसका गठन मुख्यत: एक क्रांतिकारी सामाजिक और आर्थिक आंदोलन के रूप में काम करने के लिए किया गया है जो भारत को एक सम्पूर्ण प्रभुत्व सम्पन्न, समाजवादी, धर्मनिरपेक्ष, लोकतंत्रात्मक गणराज्य बनाने के लिए तथा उसके समस्त नागरिकों को सामाजिक, आर्थिक और राजनीतिक न्याय, विचार, अभिव्यक्ति, विश्वास, धर्म और उपासना की स्वतन्त्रता, प्रतिष्ठा और अवसर की समानता दिलाने, उनमें व्यक्ति की गरिमा और राष्ट्र की एकता और अखण्डता सुनिश्चित करने वाली बंधुता बढाने के लिए कार्य करती है जैसा भारतीय संविधान की प्रस्तावना में वर्णित है। इसका गठन मुख्यत: भारतीय जाति व्यवस्था के अन्तर्गत सबसे नीचे माने जाने वाले बहुजन, जिसमें अनुसूचित जाति, अनुसूचित जनजाति और अल्पसंख्यक शामिल हैं, ऐसे समाज का प्रतिनिधित्व करने के लिए किया गया था, जिनकी जनसंख्या भारत देश में 85% है।   इस दल का दर्शन बाबासाहेब आम्बेडकर के मानवतावादी दर्शन व बौद्ध दर्शन से प्रेरित है।
संक्षिप्त इतिहास
बसपा का गठन उच्च प्रोफ़ाइल वाले करिश्माई लोकप्रिय नेता कांशीराम द्वारा 14 अप्रैल 1984 में किया गया था। इस पार्टी का राजनीतिक प्रतीक (चुनाव चिन्ह) एक हाथी है। 13 वीं लोकसभा (1999-2004) में पार्टी के 14 सदस्य थे। 14 वीं लोक सभा में यह संख्या 17 और 15 वीं लोक सभा में यह संख्या 21 थी। वर्तमान अर्थात 16वीं लोकसभा में बसपा का कोई प्रतिनिधि नहीं था। 17वीं लोकसभा में बसपा ने फिर से वापसी की और 10 सांसद उसके लोकसभा में पहुँचे। बसपा का मुख्य आधार उत्तर प्रदेश है और पार्टी ने इस प्रदेश में कई बार अन्य पार्टियों के समर्थन से सरकार भी बनाई है। मायावती कई वर्षों से पार्टी की राष्ट्रीय अध्यक्ष हैं।
एयरबस
एयरबस SAS  (अंग्रेज़ी में, फ़्रांसीसी में मीडिया:Airbus2.ogg और जर्मन में ) एक यूरोपीय अंतरिक्ष प्रौद्योगिकी कम्पनी EADS की एक वायुयान निर्माण सहायक कम्पनी है। ब्लैगनैक, फ़्रांस में ट्युलाउज़ के पास स्थित और पूरे यूरोप में महत्वपूर्ण गतिविधि वाली यह कम्पनी समस्त विश्व के जेट विमानों की कुल संख्या के लगभग आधे का उत्पादन करती है।
यूरोपीय संघ के चार देशों: जर्मनी, फ़्रांस, यूनाइटेड किंगडम और स्पेन, के सोलह स्थानों पर एयरबस के लगभग 57,000 कर्मचारी कार्य करते हैं। अंतिम असेम्बली उत्पादन ट्युलाउज़ (फ़्रांस), हैम्बर्ग (जर्मनी), सेविल (स्पेन) और, 2009 से, तियान्जिन (चीन) में होता है। संयुक्त राज्य अमरीका, जापान, चीन और भारत में एयरबस की सहायक कम्पनियां कार्यरत हैं।
यह कम्पनी वाणिज्यिक रूप से व्यवहार्य पहले फ़्लाइ-बाइ-वायर (fly-by-wire) वायुयानों के उत्पादन और विपणन के लिये जानी जाती है।
उद्गम
एयरबस इंडस्ट्री का प्रारंभ बोइंग, मैक्डोनेल डग्लस और लॉकहीड जैसी अमरीकी कम्पनियों से प्रतिस्पर्धा करने के लिये यूरोपीय वैमानिकी प्रतिष्ठानों के एक संघ के रूप में हुआ।
हालांकि अनेक यूरोपीय वायुयान उन्नत थे, फिर भी सर्वाधिक सफल वायुयानों की उत्पादन खपत भी कम थी। 1991 में, एयरबस इंडस्ट्री के तत्कालीन CEO और प्रबंध निदेशक जीन पियर्सन ने अमरीकी विमान उत्पादकों के वर्चस्व की व्याख्या करनेवाले अनेक कारकों का वर्णन किया: संयुक्त राज्य अमरीका के भौगोलिक विस्तार ने हवाई-परिवहन को यात्रा का पसंदीदा विकल्प बना दिया; 1942 के एंग्लो-अमरीकी समझौते ने परिवहन विमानों का उत्पादन US को सौंप दिया; और द्वितीय विश्व युद्ध ने अमरीका को एक "लाभकारी, बलवान, शक्तिशाली और संरचनायुक्त वैमानिकी उद्योग" प्रदान किया।
1960 के दशक के मध्य में, यूरोपीय सहयोगपूर्ण प्रस्ताव के संदर्भ में प्रायोगिक बातचीत की शुरूआत हुई। एकल विमान कम्पनियां पहले ही ऐसी आवश्यकता पर विचार कर चुकी थीं; 1959 में हॉकर सिडली ने आर्मस्ट्रांग व्हिटवर्थ AW.660 आर्गोज़ी के "एयरबस" संस्करण का एक विज्ञापन दिया था, जो "अत्यंत छोटे मार्गों पर 2d. प्रति सीट मील की प्रत्यक्ष संचालन लागत पर 126 यात्रियों तक को ढोने में सक्षम होता." हालांकि यूरोपीय वायुयान उत्पादक ऐसे जोखिमों के विकास के प्रति सजग थे और उन्होंने, अपनी सरकारों के साथ, यह स्वीकार करना प्रारंभ कर दिया था कि ऐसे किसी वायुयान का विकास करने और अधिक शक्तिशाली US उत्पादकों के साथ प्रतिस्पर्धा करने के लिये सहयोग आवश्यक था। 1965 के पेरिस एयर शो में प्रमुख यूरोपीय एयरलाइनों ने कम लागत पर छोटी से मध्यम दूरियों तक 100 या अधिक यात्रियों का परिवहन कर पाने में सक्षम एक नये "एयरबस" की उनकी आवश्यकताओं पर अनौपचारिक रूप से चर्चा की। उसी वर्ष एयरबस डिज़ाइनों का अध्ययन करने के लिये हॉकर सिडली ने (UK सरकार के आग्रह पर) ब्रेग्वेट और नॉर्ड के साथ मिलकर एक दल बनाया। हॉकर सिडली/ब्रेग्वेट/नॉर्ड समूह HBN 100 इस परियोजना को जारी रखने का आधार बना। 1966 तक सुद एवियेशन, बाद में एरोस्पेशियेल (फ़्रांस), आर्बित्स्गेमीन्शाफ़्ट एयरबस, बाद में ड्युश एयरबस (जर्मनी) और हॉकर सिडली इसके साझेदार थे। अक्टूबर 1966 में तीनों सरकारों से वित्तीय सहायता की मांग की गई। 25 जुलाई 1967 को तीनों सरकारें प्रस्ताव पर आगे बढ़ने को राज़ी हुईं.
इस समझौते के दो वर्षों बाद, ब्रिटिश और फ़्रांसीसी दोनों सरकारों ने परियोजना के बारे में आशंकाएं व्यक्त कीं. MoU (सहमति-पत्र) में कहा गया था कि 31 जुलाई 1968 तक 75 ऑर्डर अनिवार्य रूप से प्राप्त कर लिये जाने चाहिये। फ़्रांसीसी सरकार ने एयरबस A300, कौन्कौर्ड और डसौल्ट मर्क्युर के विकास को एक ही समय पर वित्तीय सहायता दिये जाने के प्रति अपनी चिंताओं के चलते इस परियोजना से बाहर आ जाने की धमकी दी, लेकिन उसे मना लिया गया। दिसम्बर 1968 में A300B प्रस्ताव पर अपनी चिंताओं की घोषणा करने और इस भय के कारण कि विक्रय की कमी के कारण अपने निवेश की भरपाई नहीं की जा सकेगी, ब्रिटिश सरकार ने 10 अप्रैल 1969 को परियोजना छोड़ने की घोषणा की। जर्मनी ने इस परियोजना में अपनी हिस्सेदारी 50% तक बढ़ाने के लिये इस अवसर का लाभ उठाया. उस बिंदु तक हॉकर सिडली की सहभागिता को देखते हुए, फ़्रांस और जर्मनी इसकी पंख रचना का भार ग्रहण करने के प्रति अनिच्छुक थे। इस प्रकार ब्रिटिश कम्पनी को एक विशेषाधिकार प्राप्त उप-संविदाकार के रूप में कार्य करते रहने की अनुमति मिल गई। हॉकर सिडली ने उपकरणों में GB£35 मिलियन का निवेश किया और अधिक धन की आवश्यकता के चलते जर्मन सरकार से GB£35 मिलियन का कर्ज़ लिया।
एयरबस इंडस्ट्री का निर्माण
औपचारिक रूप से 18 दिसम्बर 1970 को एयरबस इंडस्ट्री की स्थापना एक Groupement d'Interet Economique (वित्तीय अभिरुचि समूह या GIE) के रूप में की गई। इसका निर्माण 1967 में फ़्रांस, जर्मनी और UK के बीच शुरु हुई एक शासकीय पहल के द्वारा हुआ था। "एयरबस" नाम एक विशिष्ट आकार और श्रेणी के वाणिज्यिक विमान का उल्लेख करने के लिये 1960 के दशक में एयरलाइन उद्योग द्वारा प्रयुक्त एक ग़ैर-मालिक़ाना शब्दावली से लिया गया था। एरोस्पेशियल और ड्युश एयरबस में से प्रत्येक ने उत्पादन कार्य का 36.5%, हॉकर सिडली ने 20% और फॉकर-VFW ने 7% हिस्सा लिया। प्रत्येक कम्पनी को अपने पुर्ज़े पूर्णतः सुसज्जित, उड़ान-को-तैयार तत्वों के रूप में सौंपने थे। अक्टूबर 1971 में, एरोस्पेशियल और ड्युश एयरबस द्वारा अपनी हिस्सेदारी 47.9% पर घटाए जाने के बाद स्पेनी कम्पनी CASA ने एयरबस इंडस्ट्री की 4.2% हिस्सेदारी हासिल कर ली। जनवरी 1979 में, ब्रिटिश एरोस्पेस, जिसने 1977 में हॉकर सिडली को अधिग्रहित लिया था, ने एयरबस इंडस्ट्री की 20% हिस्सेदारी खरीद ली। मुख्य शेयरधारकों ने अपनी हिस्सेदारी घटाकर 37.9% कर दी, जबकि CASA ने अपना 4.2% हिस्सा कायम रखा।